Kuona-aineita voi itse auttaa poistumaan esimerkiksi detox -kuurilla tai pidemmällä lopullisella elämäntapojen muutoksella. Keho itsessään jo poistaa kuona-aineita, mutta terveellinen ravinto ja liikunta tehostaa ja auttaa kehoa tekemään työtä kuona-aineiden poistamiseksi. Munuaiset, maksa, keuhkot ja iho poistavat jo myrkyllisiä aineita kehosta, mutta sinäkin voit tehdä oman osuutesi. Aivan aluksi "myrkkyjen" käyttö pitää poistaa eli lopettaa tupakointi ja alkoholin ylikulutus, prosessoitujen elintarvikkeiden, leivonnaisten, sokerin ja valkoisen viljan ylikulutus ja liikkumattomuus. Sen jälkeen kuona-aineiden poistamista voi tehostaa terveellisillä ruoka-aineilla ja liikunnalla. Terveellisiä ruoka-aineita ovat puhtaat kasvikset, kuten juurekset, vihannekset, palkokasvit, marjat, hedelmät, siemenet, pähkinät ja hyvät kasviöljyt.